Andy Miele

Andy Miele (s. 15. huhtikuuta 1988 Grosse Pointe Woods, Michigan, Yhdysvallat) on yhdysvaltalainen jääkiekkoilija, joka pelaa Saksan pääsarjassa DEL-liigajoukkue Fischtown Pinguinsissa. Hän on pelipaikaltaan keskushyökkääjä. Mielen vahvuuksiin kuuluu kädet ja pelintekeminen varsinkin AHL:ssä. Hän pelaa pienestä koostaan huolimatta varsin periksiantamattomasti ruuhkatilanteissa. Mielen heikkouksiin kuuluu pieni koko ja voiman puute, jotka ovat vaikeuttaneet hänen pelintekotaitojaan NHL:n puolella.Player Bio – Andy Miele EliteProspects

Ura
Seuraura
Miele aloitti USHL:ssä kaudella 2005–2006 Cedar Rapids RoughRidersin riveissä kaudella 2005–2006. Kesken kauden 2006–2007 hän siirtyi Chicago Steelin joukkueeseen ja voitti joukkueen sisäisen piste- ja syöttöpörssin tehtyään 45 runkosarjaottelussa tehot 13+29=42. Miele oli joukkueen paras pistemies myös kevään 2007 pudotuspeleissä tehoilla 2+4=6. Kaudella 2007–2008 hän oli Steelin paras maalintekijä tehtyään 29 runkosarjaottelussa 30 osumaa. Miele sijoittui USHL:n maalipörssissä neljänneksi.HockeyDB Hän siirtyi kuitenkin kesken kauden Miamin yliopistojoukkueeseen.

Vuodet 2007–2011 Miele kävi Miamin yliopistoa. Toisena vuotenaan ja ensimmäisellä kokonaisella kaudellaan 2008–2009 hän oli tehoilla 15+16=31 joukkueen toiseksi paras maalintekijä ja kolmanneksi paras pistemies. Kaudella 2009–2010 Miele oli tehoilla 15+29=44 Miamin yliopiston toiseksi paras pistemies Jarod Palmerin jälkeen. Hän sijoittui koko CCHA:n pistepörssissä viidenneksi ja jakoi syöttöpörssin kolmannen sijan NMU:n Erik Gustafssonin kanssa. Miele voitti CCHA:n runkosarjan ja valittiin sarjan toiseen tähdistökentälliseen.

Viimeisellä yliopistokaudellaan 2010–2011 Miele toimi Miamin yliopistojoukkueen varakapteenina. Hän oli tehoilla 24+47=71 koko NCAA:n paras pistemies ja syöttäjä. Miele nousi Miamin yliopistojoukkueen kaikkien aikojen eniten yhdessä kaudessa pisteitä ja syöttöjä tehneeksi pelaajaksi kauden 1978–1979 jälkeen. Hän voitti myös CCHA:n mestaruuden, valittiin sarjan vuoden pelaajaksi, lopputurnauksen arvokkaimmaksi pelaajaksi ja ensimmäiseen tähdistökentälliseen. Miele palkittiin myös koko NCAA:n parhaana pelaajana Hobey Baker Awardilla.

Mieleä ei koskaan varattu NHL:ään. Hän teki huhtikuussa 2011 vapaana agenttina vuoden mittaisen sopimuksen Phoenix Coyotesin kanssa. Miele pelasi kauden 2011–2012 kuitenkin lähinnä sen farmijoukkue Portland Piratesissa, jonka paras pistemies ja syöttäjä hän oli tehoilla 16+38=54. Miele pelasi kauden aikana myös AHL:n tähdistöottelussa ja valittiin liigan marraskuun 2011 kuukauden tulokkaaksi. NHL:n puolella hän pelasi seitsemän ottelua jääden niissä ilman tehopisteitä. Miele pelasi ensimmäisen NHL-ottelunsa 23. lokakuuta 2011 Anaheim Ducksia vastaan. Kesäkuussa 2012 hän teki vuoden mittaisen ja kaksisuuntaisen jatkosopimuksen Coyotesin kanssa.

Kaudella 2012–2013 Miele toimi Piratesin varakapteenina. Hän oli joukkueen paras pistemies ja syöttäjä tehoilla 19+34=53. Miele pelasi kauden aikana yhden NHL-ottelun. Heinäkuussa 2013 hän teki taas vuoden mittaisen jatkosopimuksen Coyotesin kanssa.

Miele pelasi  kaudella 2013–2014 seitsemän ottelua Coyotesissa. AHL:n Piratesissa hän teki 72 pistettä 70 ottelussa, ja hänet valittiin AHL:n kakkostähdistökentälliseen. Miele siirtyi seuraavaksi kaudeksi Detroit Red Wingsin organisaatioon, jossa hän vietti kaksi kautta. Hän ei kuitenkaan palannut otteluakaan Red Wingsissä vaan ehdusti farmijoukkue Grand Rapids Griffinsiä. Siellä Miele oli ensimmäisellä kaudellaan AHL:n pistepörssin kakkonen tehtyään 71 pistettä 70 ottelussa. Hänet valittiin AHL:n ykköstähdistökentälliseen kauden jälkeen. Toisella kaudella Miele teki 62 pistettä 75 ottelussa ja voitti joukkueensa sisäisen pistepörssin.

Miele teki kesällä 2016 sopimuksen Philadelphia Flyersin kanssa.

Maajoukkueura
Miele kuului Yhdysvaltain joukkueeseen vuoden 2011 MM-kilpailuissa, jolloin hän pelasi kaksi ottelua tehden molemmissa syöttöpisteen.

Muuta
Miele kuuluu urheilumaailman homofobian vastaiseen You Can Play -järjestöön.

Tilastot
 2005–2006  Cedar Rapids RoughRiders  USHL  52  10  17  27  41  8  0  4  4  4 2006–2007  Cedar Rapids RoughRiders  USHL  13  7  8  15  15  –  –  –  –  –   Chicago Steel  USHL  45  13  29  42  70  4  2  4  6  14 2007–2008  Chicago Steel  USHL  29  30  11  41  78  –  –  –  –  –   Miami Univ.  NCAA  18  6  8  14  4  –  –  –  –  – 2008–2009  Miami Univ.  NCAA  41  15  16  31  34  –  –  –  –  – 2009–2010  Miami Univ.  NCAA  43  15  29  44  61  –  –  –  –  –  2010–2011  Miami Univ.  NCAA  39  24  47  71  35  –  –  –  –  –        MM  2  0  2  2  2 2011–2012  Portland Pirates  AHL  69  16  38  54  43  –  –  –  –  –   Phoenix Coyotes  NHL  7  0  0  0  6  –  –  –  –  – 2012–2013  Portland Pirates  AHL  70  19  34  53  72  3  1  2  3  15   Phoenix Coyotes  NHL  1  0  0  0  0  –  –  –  –  – 2013–2014  Portland Pirates  AHL  70  27  45  72  64  –  –  –  –  –         MM  4   0  0  0  4   Phoenix Coyotes  NHL  7  0  2  2  5  –  –  –  –  – 2014–2015  Grand Rapids Griffins  AHL  71  26  44  70  42  16  3  11  14  20  2015–2016  Grand Rapids Griffins  AHL  75  18  44  62  77  9  2  5  7  12 2016–2017  Lehigh Valley Phantoms  AHL  65  14  44  57  54  5  1  2  3  4 2017–2018  Malmö Redhawks  SHL  39  10  17  27  39  –  –  –  –  –  Växjö Lakers HC  SHL  7  0  5  5  0  13  1  8  9  24 2018–2019  Torpedo Nižni Novgorod  KHL  61  16  16  32  57  7  0  2  2  6 2019–2020  Tucson Roadrunners  AHL  58  15  33  48  46  –  –  –  –  – 2020–2021  Torpedo Nižni Novgorod  KHL  55  19  25  44  35  4  0  1  1  4 2021–2022  Torpedo Nižni Novgorod  KHL  47  13  23  36  33  –  –  –  –  –        OK  4   1  3  4  0   Lausanne HC  NL  7  2  7  9  2  7  0  4  4  8 2022–2023  HV71  SHL  51  12  24  36  36  –  –  –  –  – 2023–2024  Grizzlys Wolfsburg  DEL  52  14  32  46  47  4  0  3  3  14 2024–2025  Grizzlys Wolfsburg  DEL  52  16  16  32  44  –  –  –  –  – 7 kautta  yhteensä  AHL  478  134  282  416  400  33  7  20  27  51 3 kautta  yhteensä  KHL  163  48  64  112  125  11  0  3  3  10 3 kautta  yhteensä  NHL  15  0  2  2  11  –  –  –  –  – 2 kautta  yhteensä  DEL  104  30  48  78  91  4  0  3  3  14 2 kautta  yhteensä  SHL  97  22  46  68  75  13  1  8  9  24

Lähteet

Viitteet

Luokka:Yhdysvaltalaiset jääkiekkoilijat
Luokka:Vuonna 1988 syntyneet
Luokka:Elävät henkilöt